Թոնի Ագանա

**Պատրիկ Էնթոնի Օլոզինկա Ագանա** (; ), անգլիացի ֆուտբոլիստ, հարձակվող, ավելի ուշ՝ մարզիչ։ Սկսել է իր կարիերան սիրողական ֆուտբոլում, նախքան «Ուոթֆորդի» պրոֆեսիոնալ խաղացող դառնալը։

Ավելի ուշ նա տեղափոխվել է «Շեֆիլդ Յունայթեդ», որտեղ անցկացրել է իր կարիերայի ամենահաջողված ժամանակահատվածը՝ «սայրերի» կազմում անցկացնելով ավելի քան 100 հանդիպում և անցնելով երրորդ դիվիզիոնից մինչև բարձրագույն լիգա։ Հետագայում նա տեղափոխվել է «Նոթս Քաունթի», որի կազմում նույնպես անցկացրել է ավելի քան 100 հանդիպում, որից հետո վերադարձել է ոչ լիգա, որտեղ էլ ավարտել է կարիերան։ Նա որոշ ժամանակ եղել է «Լիկ Թաունի», իսկ ավելի ուշ՝ «Գայզլիի» մարզիչը, մինչև 2002 թվականին հեռացել է ֆուտբոլից։

## Կարիերա
Ագանան իր ֆուտբոլային կարիերան սկսել է ոչ լիգայական «Ուելինգ Յունայթեդ» ակումբում՝ միաժամանակ լրիվ դրույքով աշխատելով ապահովագրական ընկերությունում։ Երբ նրա ընկերությունը տեղափոխվել է Պուլ, նա 1984 թվականի մարտին 4500 ֆունտ ստեռլինգով տեղափոխվել է կիսապրոֆեսիոնալ «Ուեյմութ»։ Հետագայում նա ավելի քան 100 խաղ է անցկացրել «տերակոտների» կազմում, ինչպես նաև մեկ խաղ է խաղացել Անգլիայի երրորդ հավաքականի կազմում ակումբում գտնվելու ընթացքում։

1987 թվականի օգոստոսին տեղափոխվել է Առաջին դիվիզիոնի «Ուոթֆորդ» ակումբ։ Նորամուտը նշել է օգոստոսի 15-ին «Ուիմբլդոնի» դեմ տնային խաղում. պրոֆեսիոնալ ֆուտբոլում նորամուտի պահին նա 23 տարեկան էր։ Ակումբի կազմում միակ գոլը խփել է դեկտեմբերի 28-ին՝ հավասարեցնելով հաշիվը «Պորտսմուտի» դեմ արտագնա խաղում։

«Վիկարիջ Ռոուդում» ընդամենը վեց ամիս անցկացնելուց հետո Ագանան փոխել է ակումբը՝ տեղափոխվելով Երկրորդ դիվիզիոնի «Շեֆիլդ Յունայթեդ» ակումբ։ Մարզիչ Դեյվ Բասեթը, ով, լինելով «Ուոթֆորդի» ղեկին, պայմանագիր էր կնքել Պատրիկի հետ, հեռացվել է 1988 թվականի հունվարին և հետագայում միացել է «Շեֆիլդ Յունայթեդին», իսկ մի քանի օր անց Մարտին Քուլին վաճառել է իր նախկին ակումբին 40 000 ֆունտ ստեռլինգով. փոխարենը «Բրեմոլ Լեյն» են տեղափոխվել Ագանան և Փիթեր Հեդերսթոնը։ Փետրվարի 20-ին նորամուտը նշել է «Բարնսլիի» դեմ տնային խաղում՝ գոլ խփելով։ Չնայած խոստումնալից մեկնարկին, կես տարում խփել է ընդամենը երկու գոլ և ակումբի հետ միասին դուրս մնացել Երրորդ դիվիզիոնից։ Հաջորդ մրցաշրջանում իրավիճակը փոխվել է, քանի որ Պատրիկը տպավորիչ կապ է հաստատել նորեկ Բրայան Դինի հետ։ Մրցաշրջանում նա խփել է 24 գոլ 46 խաղում (նույնքան էլ խփել է Դինը), ինչն օգնել է «սայրերին» բարձրանալ դասարանում. Ագանան երկրպագուների կողմից ճանաչվել է տարվա խաղացող։ Հաջորդ մրցաշրջանում խաղացողի արդյունավետությունը նվազել է՝ նրան հաջողվել է խփել ընդամենը 10 գոլ։ Այնուամենայնիվ, «Լեսթեր Սիթիի» դեմ խաղում նա դուբլ է ձևակերպել, ինչը թիմին հաղթանակ է բերել (5:2) և ապահովել վերադարձը Առաջին դիվիզիոն։ Բարձրագույն դիվիզիոնում խաղացողը, ինչպես նախկինում «Ուոթֆորդում», սկսել է կորցնել խաղաժամանակը. դրան ազդել են վնասվածքները և տեմպի կորուստը։ Վերջին հաշվով նա դրվել է տրանսֆերի։

1991 թվականի նոյեմբերին Ագանան տեղափոխվել է «Նոթս Քաունթի» 685 000 ֆունտ ստեռլինգով, ինչն այդ պահին դարձել է ակումբի ռեկորդային տրանսֆերը։ Նորամուտը նշել է նոյեմբերի 16-ին «Աստոն Վիլլայի» հետ արտագնա խաղում։ Առաջին գոլը խփել է դեկտեմբերի 28-ին «Վեսթ Հեմ Յունայթեդի» դարպասը։ 1992 թվականի փետրվարին նա կարճ ժամանակով վարձավճարով տրվել է «Լիդս Յունայթեդին»: Նորամուտը նշել է փետրվարի 29-ին «Լուտոն Թաունի» դեմ խաղում՝ փոխարինելով Ռոդնի Ուոլասին։ Մասնակցելով առաջնության երկու խաղի՝ թիմի հետ նվաճել է չեմպիոնական տիտղոսը։ Սակայն իր հիմնական ակումբի հետ չի կարողացել խուսափել բարձրագույն դիվիզիոնից դուրս մնալուց։ 1991/92 մրցաշրջանը վերջինն էր և՛ խաղացողի, և՛ ակումբի համար բարձրագույն մակարդակում. 1994/95 մրցաշրջանում «Կաունտին» գրավել է վերջին տեղը Առաջին դիվիզիոնում, իսկ երկու տարի անց՝ Երկրորդում։ Այդ ժամանակ էլ նա լքել է ակումբը։

Հեռանալուց հետո նա իր վերջին մրցաշրջանն անցկացրել է Ֆուտբոլային լիգայում՝ տեղափոխվելով «Հերեֆորդ Յունայթեդ», սակայն չի կարողացել խուսափել Ֆուտբոլային կոնֆերանս մեկնելուց, որից հետո հեռացել է ակումբից։ 1998 թվականն անցկացրել է Հյուսիսային Իռլանդիայում՝ հանդես գալով «Քլիֆթոնվիլ»-ում։ Ավելի ուշ միացել է ոչ լիգայի «Լիկ Թաուն» ակումբին, որի կազմում 1999 թվականին անցկացրել է 6 հանդիպում՝ որպես ժամանակավոր գլխավոր մարզիչ։ Ավելի ուշ խաղացել է «Գայզլիում», որտեղ եղել է խաղացող մարզիչ, այնուհետև տեղափոխվել է «Օլֆրետոն Թաուն», որտեղ էլ ավարտել է կարիերան 38 տարեկանում։

## Կյանքը ֆուտբոլից հետո
Ֆուտբոլից հեռանալուց հետո նա համակարգչային վիզուալիզացիա է սովորել Շեֆիլդ Հելլամի համալսարանում, որն ավարտել է 2004 թվականին։ Համալսարանն ավարտելուց հետո աշխատել է Մանչեսթերի համալսարանում որպես հեռավար ուսուցման տեխնոլոգիաների մասնագետ, ինչպես նաև «Շեֆիլդ Յունայթեդի» հյուրընկալման թիմում խաղերի օրերին։ Այնուհետև նա սկսել է աշխատել Ռոտերեմի Վինգֆիլդի ակադեմիայում որպես տեխնիկական աջակցության աշխատակից։

2023 թվականին Ագանան անկախ եռանդամ հանձնաժողովի անդամ էր, որը «Քրոուլի Թաունի» նախկին մարզիչ Ջոն Յեմսին մեղավոր է ճանաչել իր խաղացողների հասցեին ռասայական վիրավորանքներ հասցնելու տասնմեկ կետերով և նրան 18 ամսով հեռացրել ֆուտբոլից։

## Ձեռքբերումներ
### Թիմային

#### [[Լիդս Յունայթեդ]]
* Անգլիայի չեմպիոն՝ 1991/92

### Անձնական
* «Շեֆիլդ Յունայթեդ» ֆուտբոլային ակումբի տարվա խաղացող՝ 1989
* PFA-ի վարկածով տարվա թիմը Երրորդ դիվիզիոնում՝ 1988/89

## Ծանոթագրություններ

## Արտաքին հղումներ
* Профиль игрока на сайте WorldFootball.net
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Նոթս Կաունտիի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:Ուելինգ Յունայթեդի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Ֆուտբոլի հարձակվողներ